Peter Sellers
Richard Henry Sellers CBE (8. september 1925 – 24. juuli 1980) oli juudi päritolu Suurbritannia koomik ja näitleja. Peter Sellersi tõenäoliselt tuntuim roll, inspektor Jacques Clouseau Roosa pantri filmides jääb aastatesse 1963–1978. Lisaks kogus Sellers tuntust osatäitmistega filmides I'm All Right Jack (1959), Only Two Can Play ning "Lolita" (mõlemad 1962), "Dr Strangelove ehk Kuidas ma lõpetasin muretsemise ja õppisin armastama pommi" (Dr. Strangelove or: How I Learned to Stop Worrying and Love the Bomb, 1964) ja "Telekamees" (Being There, 1979).